Az előterjesztés elfogadásához minősített többség szükséges

Előterjesztés
 1. számú napirendi pont
Mórágy Község Önkormányzata Képviselő-testületének
2015. augusztus 31. napján tartandó ülésére
a szociális ellátások helyi szabályozásáról szóló 2/2015.(II.25.) önkormányzati rendelet módosítása
Előterjesztő: Bakó Józsefné jegyző
Előterjesztést készítette: Bakó Józsefné jegyző 

Tisztelt Képviselő-testület!
A Képviselő-testület megalkotta 2015. február hónapban a szociális ellátások szabályozásáról szóló rendeletét,.melyet 2015. áprilisában módosított.
Akkor már jeleztük, hogy egy új rendszer működését előre nem tudjuk pontosan prognosztizálni, a korábbi rendszer alapjaira helyezve - és azt megfelelően átültetve a helyi szabályozás szintjére - próbáltuk megalkotni az egyes adható támogatásokról szóló új rendeletet. 
A több hónapi tapasztalataiból kiindulva megállapítottuk, hogy a lakhatási támogatás esetén a lakásfenntartás elismert havi költségének százalékos megállapítása- mely már 20 %-ra került módosításra – még mindig magas, így a beadott kérelmezők ez ideig nem férnek bele az új lakásfenntartási támogatásba. Ezért javasoljuk, hogy a 20 % helyett 10% legyen megállapítva.
A rendkívüli települési támogatok egy főre eső jövedelme jelenleg az öregségi nyugdíj mindenkori legkisebb összegének 200 %-ban került megállapításra, azonban látszik, hogy a rászoruló családoknál az egy főre eső jövedelem néhány ezer forinttal több, így még a rászoruló családoknak sem tudunk segíteni. 
Kérem a Tisztelt Képviselő-testületet, hogy a szociális ellátások helyi szabályairól szóló önkormányzati rendeletet módosítását szíveskedjen elfogadni.


Mórágy , 2015. augusztus 24.
								Bakó Józsefné sk.
								      jegyző
		

Előzetes hatásvizsgálat, indoklás, véleményeztetés

Mórágy Község Önkormányzata Képviselő-testületének
a szociális ellátások helyi szabályozásáról szóló 2/2015.(II.25.) önkormányzati rendelet módosításához  
1. Előzetes hatásvizsgálat
A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a Képviselő-testületet.
A tervezett jogszabály hatásai:
a) társadalmi, gazdasági, költségvetési hatás:
- társadalmi hatása: van, mivel. az önkormányzat maga alakítja a településen élők szociális ellátásait. A feladat kötelező önkormányzati feladat.  
- költségvetési hatása: jelentős, hiszen a helyi iparűzési bevétel az egyik alapja a szociális ellátásoknak.  
b) környezeti és egészségi következmények:
- nem jelentősek. 
c) adminisztratív terheket befolyásoló hatások:
- a hivatal rendelkezik az adminisztratív tevékenységhez szükséges létszámmal. 
A jogszabály megalkotásának szükségessége, a jogalkotás elmaradásának várható következményei:
- a rendelet megalkotása kötelező, 
- a rendelet elmaradásának következménye: törvényességi észrevétel lehet.
A jogszabály alkalmazásához szükséges feltételek:
- a személyi feltétel: rendelkezésre áll, a hivatal rendelkezik az adminisztratív tevékenységhez szükséges létszámmal
- szervezeti feltétel: rendelkezésre áll. 
- tárgyi feltétel: rendelkezésre áll. 
- pénzügyi feltétel: Várhatóan a költségvetési bevételek fedezik a szociális juttatásokra fordítandó kiadásokat.

2. Indoklás
A rendelet módosítását a lakhatási támogatás feltételeinek módosítása teszi szükségessé. 

3. Véleményeztetés
A rendelet-tervezetet véleményeztetési kötelezettség nem terheli. 



Mórágy, 2015. augusztus 24.
Bakó Józsefné
jegyző


Mórágy Község Önkormányzata Képviselő-testületének
/2015 (IX.   ) önkormányzati rendelete
a szociális ellátások helyi szabályozásáról szóló 2/2015.(II.25.) önkormányzati rendelet módosításáról 
						tervezet
Mórágy Község Önkormányzatának Képviselő-testülete Magyarország Alaptörvénye 32. cikk. (1) bekezdés a) pontjában és (2) bekezdésében kapott feladatkörében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában kapott hatáskörében eljárva, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 18. § a) pontjában, 26. §-ban, 32. § (3) bekezdésében, 45. § (1) bekezdésében, 48. § (4) bekezdésében, 58/B. § (2) bekezdésében, 62. § (2) bekezdésében, 92. § (1) bekezdésében és 132. § (4) bekezdésében kapott felhatalmazás alapján, a következőket rendeli el:  

						1.§
A rendelet 9.§. (2) bekezdés a ) pontja helyébe a következő rendelkezés lép:
9. §. (2) „Lakhatási támogatásra mórágyi lakcímmel rendelkező személy jogosult, akinek
a) a háztartásában az egy főre eső jövedelem nem haladja meg az öregségi nyugdíj mindenkori legkisebb összegének 250 %-át, egyedül élő esetén a 300 %-át, feltéve , hogy a lakásfenntartás elismert havi költsége a háztartás havi összjövedelmének  10%-át eléri vagy meghaladja, „
2.§
A rendelet 15.§. (5) bekezdése helyébe a következő rendelkezés lép:

15 (5) „A polgármester a rendkívüli települési támogatást állapít meg annak a személynek, aki önmaga, illetve családja létfenntartásáról más módon nem tud gondoskodni vagy alkalmanként jelentkező, nem várt többletkiadások, vagy a gyermek/ek hátrányos helyzete miatt anyagi segítségre szorul, feltéve, hogy kérelmező családjában az egy főre jutó havi jövedelem nem haladja meg az öregségi nyugdíj mindenkori legkisebb összegének  250% vagy 300 %-át.”

( 1) E rendelet 2015. szeptember 3. napján lép hatályba, és a hatálybalépését követő napon hatályát veszti.

(2) E rendelet a kihirdetést követő 3. napon hatályát veszti 

Mórágy 2015augusztus 31. 



Glöckner Henrik 						     Bakó Józsefné 
          polgármester						            jegyző 





A rendelet kihirdetésének napja: Mórágy , 
2015. szeptember 1. 
                                                                                                   

 Bakó Józsefné
                                                                                                         jegyző 




